வள்ளல் எனும் பெரிய மாயூர-நாதருக்கு வெள்ளிமலை பொன்மலையுமே இருக்கத் தெள் உமையாள் அஞ்சல் அஞ்சல் என்று தினம் அண்டையிலே தானிருக்க நஞ்சுதனை ஏன் அருந்தினார்? மயிலாடுதுறை ஈசரை வழிபட்டபோது பாடியது.  மயிலாடுதுறை மயூரநாதருக்கு வள்ளல் என்னும் பெயரும், வெள்ளிமலையும் (இமயமலை), பொன்மலையும் (திருச்சிராப்பள்ளிக்கு அருகில் உள்ள பொன்மலை) உடைமையாய் இருக்க, நல்ல தெளிந்த மனத்துடன் நாள்தோறும் “அஞ்சாதே, அஞ்சாதே” என்று கூறிக்கொண்டு அண்டையிலே உமையாள் இருக்க, நஞ்சுதனை (விடத்தை) ஏன் அருந்தினார்? பாடல் 81 முதல் 85 நல்லதொரு புதுமை நாட்டிற்கண்டே னதனைச சொல்லவா சொல்லவா சொல்லவா –தொல்லை மதுரைவிக்கி னேச்சரனை மாதுமையாள் பெற்றாள் குதிரைவிற்க வந்தவனைக் கூடி .(81)